אדיאשנטי

אדיאשנטי, Adyashanti (<span class="IPA nopopups">/<span style="border-bottom:1px dotted"><span title="/ˈ/ primary stress follows">ˈ</span><span title="/æ/ short 'a' in 'bad'">אירו</span><span title="'d' in 'dye'">d</span><span title="/j/ 'y' in 'yes'">j</span><span title="/ə/ 'a' in 'about'">ə</span><span title="/ʃ/ 'sh' in 'shy'">ʃ</span><span title="/æ/ short 'a' in 'bad'">אירו</span><span title="'n' in 'no'">n</span><span title="'t' in 'tie'">t</span><span title="/i/ 'y' in 'happy'">.</span></span>/</span>; מילה בסנסקריט आध्या सावित्री שמשמעותה "שלווה בראשיתית"; נולד כסטיבן גריי בשנת 1962) הוא מורה רוחני וסופר אמריקאי המתגורר באזור מפרץ סן- פרנסיסקו. אדיאשנטי מעביר שיעורים, קורסים מקוונים, סדנאות וריטריטים בארצות הברית ובמקומות נוספים בעולם. הוא מחברם של ספרים רבים, תקליטורי שמע ודי.וי.די. 
 יחד עם אשתו, מוקטי (Mukti), הוא ייסד בשנת 1996 את Open Gate Sangha, ארגון ללא מטרות רווח אשר תומך בשיעוריו ומנגיש את תורתו לקהל הרחב.

== חייו ==
החל משנות ה-20 לחייו, במשך ארבע עשרה שנים, גריי למד ותרגל זן בודהיזם תחת הדרכתה של מורתו, ארוויס ג'ואן ג'סטי
(Arvis Joen Justi) . ג'אסטי הייתה תלמידתו של טאיזן מאזומי רושי (Taizan Maezumi Roshi ) ממרכז הזן של לוס אנג'לס. גריי גם נשלח באופן קבוע על ידי ג'אסטי לריטריטים של זן, בהם תרגל תחת הדרכתו של ג'אקושו קואנג רושי (Jakush Kwong Roshi), ממרכז הזן של הר סונומה שבקליפורניה. בגיל 25 עבר גריי, על פי עדותו, סדרה של חוויות רוחניות טרנספורמטיביות. בזמן שתרגל מדיטציה, הוא חווה קנשו (Kensho) קלאסי, שהיא חוויה של התעוררות בזן, במסגרתה הוא "חדר אל תוך ריקותם של הדברים כולם", והבין כי "הבודהה שאחריו רדפתי היה אני עצמי". מלבד עיסוקו במדיטציית זן הוא למד באותן שנים גם את כתביהם של מיסטיקנים נוצרים שונים, וכן את כתבי הקודש הנוצרים.

בשנים שלאחר התעוררותו המשיך גריי את תרגול המדיטציה שלו, בעודו עובד בבית המלאכה של אביו. בנוסף, הוא בילה שעות רבות באותה תקופה בישיבה בבתי קפה, כשהוא מנסח תשובות לשאלות שעלו בו באופן ספונטני. לבסוף, בגיל 31, גריי חווה, על פי עדותו, התעוררות ("הארה") נוספת, ששמה קץ לשאלות ולספקות שעוד נותרו בו. 
בשנת 1996, הוא הוזמן על ידי מורתו ארביס ג'ואן ג'אסטי להתחיל ללמד. הוא התחיל במתן שיעורים לקבוצות קטנות שהתכנסו בחדר בביתה של דודתו. הקבוצות התרחבו במהלך השנים, כאשר עוד תלמידים נוספו. באותו הזמן הוא גם שינה את שמו לאדיאשנטי, שם שמשמעותו בסנסקריט "שלווה בראשיתית". 
שיעוריו של אדיאשנטי מתמקדים ברעיון של התעוררות ("הארה") ובהתגלמותה בחיי היומיום. הוא נוטה שלא להדגיש את זיקתה של תורתו לזן בודהיזם, באומרו כי "האמת שעליה אני מצביע אינה מוגבלת לשום דת, השקפה, או מערכת אמונות אחת מסוימת, אלא היא נגישה לכל ומצויה בפנימיותו של כל אחד ואחת". מלבד זן בודהיזם, תורתו של אדיאשנטי מושפעת באופן בולט גם מכתביו של המיסטיקן ההודי בן המאה ה-20, ניסרדגדטה מהראג' ומזו של רמאנה מהארשי, כמו גם מפרשנויותיו שלו לברית החדשה וממיסטיקנים נוצרים שונים. הוא כתב מספר רב של ספרים, וכן הפיק קלטות שמע ודי.וי.די.

באפריל 2014 התראיין אדיאשנטי לתוכניתה של אופרה ווינפרי, במסגרת פרק של Super Soul Sunday .

אדיאשנטי מתגורר, עם אשתו מוקטי, באזור מפרץ סן פרנסיסקו.

== ארגון Open Gate Sangha ==
סנגהה (Sangha) הוא מונח בסנסקריט המתייחס לקהילה רוחנית. אדיאשנטי ייסד את Open Gate Sangha בשנת 1996, כאשר הוא החל ללמד. הארגון פועל באמצעות צוות קטן של עובדים ובסיועם של מתנדבים רבים, ובין השאר מתאם עבור אדיאשנטי את לוח הפעילויות והנסיעות. הארגון גם מפיק ומוציא לאור חומרים כתובים, שמע ווידאו.

בנוסף, הארגון מקיים, מספר פעמים בשנה, ריטריטים בני כמה ימים הנערכים בשתיקה.

== תלמידים שהוזמנו ללמד ==
אדיאשנטי, בדומה למורתו, הזמין במהלך השנים שורה של תלמידים "לחלוק את הדהרמה", כלומר ללמד באופן עצמאי תלמידים אחרים.

== ביבליוגרפיה ==
* 
* 
* 
* 
* 
* 
* 
* 

== לקריאה נוספת ==
* 
* 
* 
* 

== קישורים חיצוניים ==
* 
* 
* [http://www.opengatesangha.org/ Open Gate Sangha website]
* [http://www.soundstrue.com/shop/authors/Adyashanti Enlightenment—It’s Not Just for a Chosen Few: An Interview with Adyashanti] 
* [http://batgap.com/adyashanti The first interview with Rick Archer]
* [http://batgap.com/adyashanti-francis-bennett-resurrecting-jesus The second interview with Rick Archer]

==הערות שוליים==

קטגוריה:מיסטיקנים
קטגוריה:אמריקאים שנולדו ב-1962